वृषभ राशि के जातकों के लिए यह सप्ताह चिंता में वृद्धि करने वाला हो सकता है। अष्टम भाव में शनि की उपस्थिति जहां आपके स्वास्थ्य को कमजोर कर सकती है और आपको मानसिक रूप से व्याकुल बना सकती है वहीं दूसरी ओर नवम भाव में केतु की उपस्थिति पिता के स्वास्थ्य और उनके साथ आपके संबंधों पर असर डाल सकती है। आपका धार्मिक आचरण होगा और आप धर्म संबंधित कार्यों में समय देंगे। कार्यक्षेत्र में जो काफी समय से तनातनी चली आ रही थी उससे मुक्ति मिलेगी और आपके अधिकारों में वृद्धि हो सकती है तथा पदोन्नति की भी अच्छी संभावना बन रही है। किसी के षड्यंत्र में ना फंसे और सावधान रहें। वरिष्ठ अधिकारियों का पूरा सहयोग और समर्थन मिलेगा लेकिन सहकर्मियों से थोड़ा सतर्क रहें। पारिवारिक जीवन में उतार-चढ़ाव बने रहेंगे। आपके साहस और पराक्रम में वृद्धि होगी तथा प्रतियोगी परीक्षाओं में सफलता मिलने की अच्छी संभावना है। संतान के लिए समय बढ़िया रहेगा और विद्यार्थी वर्ग को भी शिक्षा के क्षेत्र में अच्छे फलों की प्राप्ति होगी। खर्चों में अधिकता बनी रह सकती है।